**Aðalfundur Umhyggju**

**02. júní 2022**

**Lagabreytingatillögur**

Stjórn Umhyggju leggur fram eftirfarandi breytingar á lögum Umhyggju til afgreiðslu aðalfundar 2022.

**Breyting á 6. Gr – fella greinina út**

**Skýringar:**

Lagt er til að 6.grein, þar sem fjallað er um aðild Umhyggju að EACH, European Association for Children in Hospital, verði felld út og vísað frekar til 4.greinar þar sem kveðið er á um samvinnu við tengd hagsmunafélög innan lands sem utan. Með þessari breytingu er kvöð um aðild að EACH tekin út og möguleiki opnaður á að ganga frekar til liðs við önnur alþjóðleg samtök í framtíðinni.

|  |  |
| --- | --- |
| **Núverandi orðalag 6. gr.** | **Tillaga - 6. grein** |
| Félagið er aðili að EACH, European Association for Children in Hospital. Stjórn félagsins tilnefnir fulltrúa í stjórn EACH til tveggja ára í senn. | FELLD ÚT  |

**Verði breytingartillaga um útfellingu 6.greinar samþykkt hliðrast númer allra greina sem á eftir koma fram um eitt í samræmi við það (gr.7 verður gr.6, gr.8 verður gr.7, gr.9 verður gr.8, gr.10 verður gr.9, gr.11 verður gr.10, gr.12 verður gr.11, gr.13 verður gr.12, gr.14. verður gr.13, gr.15 verður gr.14, gr.16 verður gr.15, gr.17 verður gr.16, gr.18 verður gr.17, gr.19 verður gr.18 og gr.20 verður gr.19).**

**Breyting á 7. gr. (sem verður 6.gr. nái fyrri breytingartillaga í gegn).**

**Skýringar:**

Lagt er til að skerpt verði á orðalagi er varðar hverjir hafi rétt til aðildar að félaginu og sérstaklega tekið fram að foreldrar langveikra barna geti gerst félagsmenn. Í gr.7 í núverandi mynd er kveðið á um að annars vegar geti foreldrafélög haft aðild að félaginu og hins vegar einstaklingar, bæði fagfólk og fólk sem hafi áhuga á málefnum langveikra barna. Ástæða þykir til að nefna sérstaklega foreldra langveikra barna sem fullgilda félagsmenn, hvort heldur sem þau tilheyri foreldrafélögum eða ekki, enda einstaklingsaðild foreldra langveikra barna ekki endilega á sömu forsendum og fagfólks eða áhugamanna.

|  |  |
| --- | --- |
| **Núverandi orðalag 7. gr. (verður 6.gr.)** | **Tilllaga - 7. gr. (verður 6.gr):** |
| Eftirtaldir hafa rétt til aðildar að félaginu:1. Foreldrafélög langveikra barna. Með foreldrafélagi er átt við félag með eigin lög sem foreldrar hafa stofnað um hóp barna með ákveðinn sjúkdóm eða sjúkdóma eða skyld vandamál.2. Einstaklingar, bæði fagfólk, þ.e. heilbrigðisstarfsmenn og aðrir sem áhuga hafa á málefnum langveikra barna.Nú óskar foreldrafélag eða einstaklingur eftir aðild að félaginu og nýtur viðkomandi félagsréttinda er stjórn hefur gengið úr skugga um að hann fullnægi skilyrðum til inngöngu í félagið.Foreldrafélög sem eru aðilar að félaginu eru öll jafnrétthá, án tillits til stærðar. | Eftirtaldir hafa rétt til aðildar að félaginu:1. Foreldrafélög langveikra barna. Með foreldrafélagi er átt við félag með eigin lög sem foreldrar hafa stofnað um hóp barna með ákveðinn sjúkdóm eða sjúkdóma eða skyld vandamál.2. Foreldrar langveikra barna.3. Fagfólk, þ.e. heilbrigðisstarfsmenn og aðrir sem áhuga hafa á málefnum langveikra barna.Nú óskar foreldrafélag eða einstaklingur eftir aðild að félaginu og nýtur viðkomandi félagsréttinda er stjórn hefur gengið úr skugga um að hann fullnægi skilyrðum til inngöngu í félagið.Foreldrafélög sem eru aðilar að félaginu eru öll jafnrétthá, án tillits til stærðar. |